**Magyarországi Falumegújítási Díj**

**2025**

**PÁLYÁZATI ADATLAP**

Útmutató a kitöltéshez

A pályázat célja, hogy bemutassa azokat a településeket, ahol a fejlesztések mögött tudatos stratégia, valódi partnerségek és közösségi részvétel áll. Olyan helyi kezdeményezésekre vagyunk kíváncsiak, amelyek térségi összefüggésekben is értelmezhetők, és hosszú távú gondolkodást tükröznek.

Különösen értékesek azok a történetek, amelyek nemcsak eredményeket sorolnak fel, hanem világosan bemutatják a kiinduló helyzetet, a megoldandó konfliktusokat, és azt, hogy a fejlesztések hogyan reagáltak ezekre. Fontos, hogy ne csak a megvalósítás folyamata, hanem a mögötte húzódó célok és tudatosság is kirajzolódjon.

A jó pályázat érzékelteti, mire a legbüszkébb a közösség, mennyire látják a fejlődést tudatosnak és egymásra épülőnek. A valódi társadalmasításnak is helyet kell kapnia – nem elegendő a formális egyeztetés; különösen értékeljük az őszinte, innovatív bevonási módszereket.

Kérjük, hogy a jövőre vonatkozó terveket már meglévő stratégiákra építve, a térségi kapcsolatok és demográfiai folyamatok figyelembevételével mutassák be. A fejlesztési programok tematikus csoportosítása – például klímatudatos gazdálkodás, helyi foglalkoztatás, épített környezet megújítása vagy közösségi szolgáltatások fejlesztése – segítheti az áttekinthetőséget és az összefüggések bemutatását.

Ha a pályázat ösztönözni tud új felismerésekre, akkor már elérte célját. Bízunk benne, hogy valóban példaértékű történeteket ismerhetünk meg.

|  |  |
| --- | --- |
| **A pályázatot benyújtó település vagy települések:**  |  |
| **Vármegye** |  |
| **Járás** |  |
| **A bemutatásra kerülő falufejlesztési időszak:** |  |
| **Kapcsolattartó: (Név, elérhetőség)** |  |

**A. A Település Bemutatása**

*Kérjük, mutassa be települését az alábbi szempontok mentén! Ahol lehet, törekedjen az összefüggések bemutatására. A kitöltés szöveges formában történjen– a pontos évszámokat, adatokat csak ott kérjük megadni, ahol az a mondanivaló szempontjából indokolt.*

**A.1. Földrajzi elhelyezkedés, térségi kapcsolatok** *(javasolt: fél oldal / ~1500 karakter)*

*Hol helyezkedik el a település a térségben?*

*Milyen a jellemző területhasználat (mezőgazdasági, erdős, beépített stb.)?*

*Milyen kapcsolatok, távolságok jellemzőek a járási és megyeszékhelyhez, vagy más releváns centrumhoz? (akár saját járás vagy megye határon túl is)*

*Van-e a környező településekhez való más erős kapcsolódás és/vagy együttműködés?*

**A.2. Lakosság és demográfiai trendek** *(javasolt: fél oldal / ~1500 karakter)*

*Hogyan változott a lakosságszám a bemutatott fejlesztési időszakban?*

*Milyen korcsoportok jellemzőek?*

*Élnek-e helyben nemzetiségi közösségek?*

**A.3. Foglalkoztatás és gazdaság** *(javasolt: fél oldal / ~1500 karakter)*

*Milyen ágazatokban dolgoznak leginkább a helyiek?*

*Milyen vállalkozások működnek helyben?*

*Jellemző-e az ingázás?*

**A.4. Helyi közösségi élet** *(javasolt: fél oldal / ~1500 karakter)*

*Milyen civil szervezetek működnek a településen?*

*Részt vesz-e vagy támogatja-e a település vezetése valamely szervezet munkáját?*

*Az önkormányzat által szervezett közösségi programok bemutatása. Mutassa be külön a legkiemelkedőbb közösségi programot!*

*Mutassa be külön a nemzetiségi közösségek programjait és azok hatásait a település életére!*

*Végez-e az önkormányzat szemléletformálást különböző témákban? (pl. fenntarthatóság, reziliencia stb.)*

**A.5. Környezet és természeti értékek** *(javasolt: fél oldal / ~1500 karakter)*

*Van-e természetvédelmi, környezetvédelmi terület? Ezek tudatos használata és védelme megoldott-e?*

*Vannak-e környezeti problémák vagy jó gyakorlatok?*

**A.6. Pénzügyi háttér (opcionális)** *(javasolt: fél oldal / ~1500 karakter)*

 *Költségvetés összege (2024):*

 *Saját bevételek (2024):*

*Állami támogatás (2024):*

*Pályázati részvétel (hazai/EU):*

**A.7. Helyi különlegességek** *(javasolt: fél oldal / ~1500 karakter)*

*Van-e történelmi, kulturális, földrajzi, társadalmi vagy gazdasági különlegesség?*

**B.1. Kiinduló helyzet** *(javasolt:1 oldal / ~3000 karakter)*

*Kérjük, ismertesse a településük helyzetét a fejlesztési folyamat megkezdése előtt. Nevezze meg azokat az erősségeket, gyengeségeket, lehetőségeket és veszélyeket, amelyek a fejlesztési szükségletek és beavatkozások alapjául szolgáltak. Térjen ki a települési adottságokból, társadalmi vagy gazdasági problémákból fakadó konfliktusokra is.*

**B.2. A folyamat kezdete** *(javasolt: fél oldal / ~1500 karakter)*

*Mikor kezdték el a fejlesztési folyamatot?*

*Mely tervdokumentumok alapozzák meg a fejlesztési folyamatot? Hogyan és milyen időközönként történik ezek felülvizsgálata?*

*Kik dolgozták ki ezeket, és kik működtek közre a tervezésben?*

**B.3. Jövőkép és célok** *(kiemelten fontos rész – javasolt: legalább 1 oldal / ~3000 karakter)*

*Kérjük, mutassa be a település jövőképét és a fejlesztési folyamat céljait.*

*Milyen jövőt képzelnek el a település számára?*

*Milyen konkrét célokat tűztek ki, és ezek hogyan reagálnak a B.1-ben azonosított helyzetre, problémákra, lehetőségekre?*

**B.4. A megvalósítás lépései** *(javasolt: 1 oldal / ~3000 karakter)*

*Kérjük, mutassa be történetszerűen vagy idővonal mentén, hogyan valósultak meg a B.3 pontban megfogalmazott célokhoz kapcsolódó fejlesztések. Kérjük, térjen ki arra is, hogy a különböző beavatkozások hogyan illeszkedtek egymáshoz, valamint a fejlesztési források megoszlására.*

*A bemutatás történhet* ***tematikus vagy területi fókusz mentén is****, attól függően, hogy mi mutatja be hitelesebben az összefüggéseket és a célzott fejlesztési logikát.*

*A tematikus szempontok például lehetnek:*

*Klímatudatos, az adottságoknak megfelelő mezőgazdaság és erdőgazdálkodás*

*Felelősségteljes erőforrás-gazdálkodás, természetalapú megoldások*

*Helyi foglalkoztatás és ellátás fenntartása, bővítése*

*Épített örökség megőrzése, új épületek fejlesztése*

*Egészségügyi, szociális és kulturális szolgáltatások fejlesztése*

*Közösségi elkötelezettség, identitástudat, lakossági képességek fejlesztése*

*Esélyegyenlőség biztosítása nemek, korosztályok és nemzetiségek szerint*

*Amennyiben a település több jól elkülöníthető településrészből áll, a fejlesztések* ***területileg összehangolt*** *bemutatása is támogathatja az értékelők átlátását – különösen, ha a beavatkozások egy-egy téregység komplex megújítását célozták.*

**B.**5. **Módszerek, együttműködések, társadalmasítás** *(javasolt: fél–1 oldal / ~2000–3000 karakter)*

*Volt-e más településekkel való együttműködés, közös program (pl. falu–város partnerség, térségi egyeztetés)?*

*Hogyan vonták be a lakosságot és a helyi szereplőket a fejlesztések előkészítésébe, megvalósításába?*

*Milyen kommunikációs eszközöket használnak a lakossággal, civil és gazdasági szereplőkkel való kapcsolattartásra?*

*Kérjük, osszanak meg különösen jó társadalmasítási gyakorlatokat, ha van ilyen.*

**C. Eredmények és értékelés** *(javasolt: fél–1 oldal / ~2000–3000 karakter)*

*Kérjük, írják le saját szűrőjükön keresztül, hogy milyen változások történtek településükön a fejlesztési folyamat során:*

*Milyen változások történtek a településen a fejlesztési folyamat hatására?*

*Milyen jelenlegi körülmények jellemzők ma?*

*Milyen eredményekre a legbüszkébbek?*

*Összességében hogyan értékelik a fejlődésüket?*

*Mennyire érzik a megvalósult programot tudatosnak, egymásra épülőnek?*

*Mennyire érzik sikeresnek a programot?*

*Miért és mely területeken gondolják, hogy megfelelnek a kiírás mottójának?*

*(Opcionális) Követtek-e el olyan hibákat, amelyek más községek számára tanulságul szolgálhatnak?*

**D. Prioritások és tervek a jövőre nézve** *(javasolt: fél–1 oldal / ~2000–3000 karakter)*

*Kérjük, mutassák be, milyen jövőbeli kihívásokkal számolnak, és hogyan kívánnak ezekre válaszolni. Fontos, hogy a terveik illeszkedjenek a már meglévő stratégiáikhoz.*

*Melyek a legnagyobb kihívások, amelyekkel a településük a jövőben szembenézhet?*

*Milyen jövőbeli prioritások, projektek, intézkedések körvonalazódnak ezekre válaszként?*

*Milyen jövőképet képzelnek el a községük számára?*